**Molėtų rajono savivaldybės taryba**

**SPRENDIMAS**

**Dėl dalyvavimo steigiant viešąją įstaigą „Bendrystės centras“ ir Molėtų rajono savivaldybės turto investavimo**

2016 m. lapkričio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 22 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 1 punktu, 2 dalies 5, 6, 7 ir 9 punktais, 23 straipsniu, Lietuvos Respublikos viešųjų įstaigų įstatymo 4, 5, 6 straipsniais, 7 straipsnio 1 ir 2 dalimis, Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ 2.2 papunkčiu, Atstovavimo Molėtų rajono savivaldybei viešosiose įstaigose taisyklių, patvirtintų Molėtų rajono savivaldybės tarybos 2008 m. lapkričio 12 d. sprendimu Nr. B1-166 „Dėl Atstovavimo Molėtų rajono savivaldybei viešosiose įstaigose taisyklių patvirtinimo“ 3 punktu, Molėtų rajono savivaldybės plėtros plano 2011-2017 m., patvirtinto Molėtų rajono savivaldybės tarybos 2010 m. gruodžio 21 d. sprendimu Nr. B1-213 „Dėl Molėtų rajono savivaldybės plėtros plano 2011-2017 metams patvirtinimo“, 3 prioriteto „Žmogiškųjų išteklių ir subalansuotos socialinės infrastruktūros plėtra“ įgyvendinimui nustatytais tikslais: „Didinti regiono žmogiškųjų išteklių kompetenciją, skatinti naujų darbo vietų kūrimą, taikyti aktyvias darbo rinkos priemones“, „Gerinti viešųjų paslaugų teikimo kokybę“ ir uždaviniais: „Skatinti bendruomenių ir kitų nevyriausybinių organizacijų socialinį aktyvumą bei partnerystę“, „Užtikrinti rajono gyventojams galimybę gauti jų poreikius atitinkančias socialines paslaugas“,

Molėtų rajono savivaldybės taryba n u s p r e n d ž i a:

1. Dalyvauti steigiant viešąją įstaigą „Bendrystės centras“.
2. Pritarti, kad Molėtų rajono savivaldybei nuosavybės teise priklausantis finansinis turtas – 1 (vienas) Eur iš Molėtų rajono savivaldybės biudžeto lėšų būtų perduotas viešajai įstaigai „Bendrystės centras“ kaip Molėtų rajono savivaldybės įnašas.
3. Pritarti viešosios įstaigos „Bendrystės centras“:
	1. steigimo sutarties projektui (pridedama);
	2. įstatų projektui (pridedama).
4. Įgalioti Molėtų rajono savivaldybės administracijos direktorių Saulių Jauneiką pasirašyti steigimo sutartį ir įstatus.
5. Pavesti Molėtų rajono savivaldybės administracijos direktoriui įgyvendinti Molėtų rajono savivaldybės, kaip viešosios įstaigos „Bendrystės centras“ dalininkės, teises ir pareigas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras